У бальніцы ўспамінаюць, як больш чым 10 год таму занядужала жанчына, якая гасцявала ў вёсцы ў бацькоў. Ганна Паўлаўна па сімптаматыцы разабралася, што ў той пазаматачная цяжарнасць. Бура, тэлефоннай сувязі няма, везці пацыентку ў райцэнтр рызыкоўна. Але не разгубілася доктар, праз паштовую службу выклікала хірургічную брыгаду. Аперыравалі ва ўчастковай бальніцы. Жыццё было выратавана. З тае пары штогод удзячная пацыентка віншуе Ганну Паўлаўну і яе калег з Днём медыцынскіх работнікаў.